Tārgale vald

Tārgale vald (läti keeles Tārgales pagasts) on vald Lätis Ventspilsi piirkonnas. Vald piirneb sama piirkonna Ance, Ugāle, Piltene, Pope ja Vārve vallaga, Ventspilsi linnaga ning Talsi piirkonna Kolka vallaga.

Valla pindala on 364 km². 2016. aasta seisuga elas seal 1845 inimest. Valla keskus on Tārgale küla, vallavanem on Mārcis Laksbergs.

 Ajalugu 

19. sajandi teisel poolel moodustati Sarkanmuiža vald (Rothof). 1920. aastatel ühendati selle Lībciemsi ja Dzirtniekciemsi küla ning osa Kuldīgasse viiva tee ümbruskonnast Ventspilsi linnaga. 1935. aastal oli valla pindala 308,2 km². 1939. aastal nimetati vald ümber Venta vallaks.Rīkojums par dažu Latvijas pagastu nosaukumu pārdēvēšanu Valdības Vēstnesis 1939.gada 30.decembris 1945. aastal moodustati vallas Tārgale, Liepene ja Venta külanõukogu, 1949. aastal aga vald likvideeriti. 1954. aastal liideti Venta külanõukoguga likvideeritav Liepene külanõukogu. 1961. aastal liideti osa Venta külanõukogust Tārgale külanõukoguga, 1964. aastal Venta külanõukogu aga likvideeriti ja suurem osa selle maadest liideti Tārgale külanõukoguga. 1990. aastal muudeti külanõukogu vallaks. 1996. aastal liideti Maurciemsi küla Ventspilsi linnaga. 2009. aastast kuulub vald Ventspilsi piirkonda.

 Loodus 

Suuremad jõed on Venta jõgi ja Irbe jõgi. Järvedest asub Pope valla piiril 60 hektari suurune Klāņezers, lisaks asub vallas 8,3 hektari suurune Puterezers. Vald ise asub Rannikumadalikul. Valla pindalast katvad metsad 76,2%.Ventspils novada teritorijas plānojums. Paskaidrojuma raksts. lk. 12

Looduskaitse all on Skanste mänd, Brandi Püha pärn, Grīži Kuradipink, Mazbelti kask, Belti mänd ja Tārgale park, lisaks kasvab vallas mõni nimetu looduskaitsealune põlispuu. Valla põhjaosas asuvad osaliselt Ance soode ja metsade hoiuala ja Ovīši hoiuala, idaosas aga osaliselt Klāņi soo hoiuala. Täielikult jääb valda 455 hektari suurune Platene soo hoiuala. Valla rannik jääb Irbe väina kaitstavale merelalale.

 Kaitstavad mälestised 

Kultuurimälestistest on riikliku kaitse all Oviši tuletorn. Regionaalse kaitse all on  Nabeļkalnsi piirimägi, Lielirbe muinaskalmed, Tārgale kirikuase, Cīruļi muinaskalmed, Kraupi pärnast, Puuslikupärnast ja saarest koosnev hiiepaik. Kohaliku kaitse all on Mazgalenieki muinaskalmed.

Asustus

2011. aastal elas vallas 1532 lätlast, 104 venelast, 23 valgevenelast, 32 ukrainlast, 5 poolakat ja 23 leedulast.Ethnic composition of Latvia 2011

Valla külad:

 Küla  Küla tüüp  Elanike arv Akmeņdziras  ciems  48 (2025) Burtnieki  mazciems  89 (2021) Būšnieki  ciems  40 (2025) Dokupe  ciems  168 (2025) Elkšķene  mazciems  70 (2015) Ēvartciems  mazciems  53 (2021) Jaunciems  ciems  5 (2025) Jaunupe  ciems  5 (2025) Kamārce  mazciems  80 (2015) Krievlauki  ciems  77 (2025) Lielirbe  ciems  5 (2025) Liepene  ciems  30 (2025) Lodes  mazciems  77 (2015) Lūž  ciems  6 (2025) Miķeļtornis  ciems  24 (2029) Muižnieki  mazciems  20 (2015) Ogsils  mazciems  28 (2015) Oviši  ciems  10 (2025) Packules ciems  ciems  52 (2025) Platene  mazciems  118 (2015) Pūrkalni  mazciems  71 (2015) Rēdznieku ciems  mazciems  42 (2015) Skaras  mzciems  56 (2015) Stacija "Ventspils 2"  mazciems  31 (2015) Standzes ciems  ciems  103 (2025) Tārgale  ciems  462 (2025)

Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Valla koduleht
Kaart valla üldplaneeringuga

Kategooria:Läti vallad
Kategooria:Ventspilsi piirkond